De røde områder er værst ramt af dårligt bredbånd, mens de blå er bedst udstyret på området. Se flere detaljer i det interaktive kort nederst i artiklen. Illustration: Bredbaand.dk

Østervrå i Nordjylland, Tranekær på Langeland og Vemb i Vestjylland. Det er nogen af de områder hvor flest indbyggere har adgang til at få en internetforbindelse på maksimalt 10/2 Mbit.

Det er den grænse et flertal i Folketinget har vedtaget er grænsen for at kunne få tilskud fra den bredbåndspulje, som et enigt Folketing vedtog som led i teleforliget, der blev indgået i foråret.

En opgørelse, som Bredbånd.dk har lavet på baggrund af tal fra Energistyrelsen viser, at det primært er i Vestsjælland, Lolland Falster, Langeland, det vestligste Jylland og Nordjylland, flest vil kunne få glæde af tilskud fra puljen.

Ud over den nationale bredbåndspulje har forsyningsselskabet Eniig, der dækker Midt- og Nordjylland, præsenteret sin egen bredbåndspulje på 150 mio. kr. som kan søges af folk i de to dele af landet, der har en langsom internetforbindelse

Top 10: Flest boliger med internethastighed lavere end 10/2 Mbit: 5965 Birkholm: 100% 5603 Bjørnø: 100% 4953 Vesterborg: 82% 4943 Torrig L: 68% 4862 Guldborg: 57% 4913 Horslunde: 55% 4593 Eskebjerg: 51% 4772 Langebæk: 47% 4983 Dannemare: 46% 4480 Store Fuglede: 46%

Selv om bredbåndspuljen er blevet udvidet i foråret, blev politikerne i forbindelse med teleforliget enige om at indskærpe, hvor puljen bør benyttes, og der er flere tiltag, der skal afholde by-adresser i at modtage tilskud.

Blandt andet kan byzoneadresser i bykommuner ikke længere søge om tilskud til bredbånd, ligesom der fremover gives ekstra point til ansøgere i landzoner i land- og yderkommuner og der er kommet en grænse for støtteintensitet på 2/3 af projektets omkostninger i tilskud fra bredbåndspuljen. Det er på grund af disse begrænsninger, at en del bykommuner ikke fremgår af statistikken i kortet herunder.

Klik og zoom på kortet herunder for at se flere detaljer om dit område.

Rettelse 24/9: Energistyrelsen har præciseret overfor Bredbånd.dk, at der er tale om antal boliger og ikke antal indbyggere.